Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
25 ม.ค. 2559

กลุ่มหุ้นขนาดใหญ่ ยังเป็น “กลุ่มนำ” ต่อ… “ซื้อ” PS กลายเป็นหุ้นปันผลสูง
ดัชนี SET อยู่ที่ 1,282.09 จุด +14.06 จุด +1.11% ปริมาณซื้อขาย 21,341  ล้านบาท
แนวรับ :  1,274 / 1,270 จุด ,  แนวต้าน :  1,290 / 1,300 จุด
 
สรุปทิศทางและแนวโน้มตลาด
SET ยัง Sideways Up ต่อไปที่ 1,300-1,320 จุด ระยะสัปดาห์: SET ขึ้นต่อแนวต้าน 1,280 จุด ผ่านไปได้ลุ้นที่ 1,300-1,320 จุด ยังมองหุ้นใหญ่เป็น “กลุ่มนำ” การปรับสูงขึ้นของ SET
“ซื้อ” PS…เปลี่ยน Dividend Policy ทำให้หุ้นน่าสนใจมากขึ้น : แนะนำ “ซื้อ” PS ด้วยเป้าหมายพื้นฐาน 38.00 บาท และระยะสั้นที่ 25.75/29.25 บาท จาก
1) คาดการณ์รายได้ และกำไรไตรมาส4/58  ออกมาดี เนื่องจากผู้บริโภคเร่งโอนบ้านหลังมาตรการกระตุ้นอสังหาฯ ในเดือน พ.ย. 2) การปรับ Dividend Policy เป็น “ไม่น้อยกว่า 50% ของกำไรสุทธิ” โดยจะเริ่มตั้งแต่ผลการดำเนินงาน ครึ่งปีหลังของปีนี้ ทำให้คาดว่า PS จะจ่ายเงินปันผล 1 บาท/หุ้น ในงวด 2H15 หรือคิดเป็นปันผล  4% และคาดว่าจะทำให้ผลตอบแทนจากเงินปันผลปี 2560  เพิ่มขึ้นเป็น 1.70 บาท/หุ้น หรือ 6.8% สูงที่สุดในกลุ่มอสังหาฯ 3) ดัชนีความเชื่อมั่นผู้บริโภคที่ฟื้นตัว 3 เดือนติดต่อกัน ซึ่งดัชนีความเชื่อมั่นผู้บริโภคมักเป็น Leading Indicator ต่อกลุ่มอสังหาฯ ทำให้เราคาดว่ากลุ่มอสังหาฯ จะค่อยๆ ปรับสูงขึ้นในช่วง 1-3 เดือนข้างหน้า
 
หุ้นที่น่าสนใจทางเทคนิค
SUSCO “ซื้อ” ราคาหุ้นแกว่งตัวยกฐานสูงขึ้น พร้อมปริมาณการซื้อขายสูงกว่าปกติ สอดคล้องกับเครื่องมือ DI+ ชี้ตัด DI- ขึ้น และ MACD มีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 2.84 บาท ผ่านได้จะมีแนวต้านตามกรอบที่ 2.90 บาท
STEC “ซื้อ” ราคาหุ้นเริ่มฟื้นตัวขึ้นกลับมายืนเหนือเส้นค่าเฉลี่ย 7 วัน หลังลงไปทดสอบเส้นค่าเฉลี่ยระยะยาว 3 ปี สอดคล้องกับเครื่องมือ DI+ เริ่มชี้ขึ้น เป็นจังหวะซื้อเก็งกำไรตามการฟื้นตัว มีแนวต้านแรกที่ 22.60 บาท และเป้าหมายถัดไปที่ 23.20 บาท
IVL “ซื้อ” ราคาหุ้นมีจังหวะฟื้นตัวยกฐานขึ้นในกรอบสามเหลี่ยม Ascending พร้อมปริมาณการซื้อขายสูงขึ้นสนับสนุน สอดคล้องกับเครื่องมือ DI+ ใกล้ตัด DI- ขึ้น และ MACD มีแนวโน้มเป็นบวก เป็นจังหวะเก็งกำไร มีแนวต้านแรกที่ 21.40 บาท ผ่านได้จะมีแนวต้านถัดไปตามกรอบที่ 22.30 บาท